62024CO0201_INF
Sklep Sodišča (šesti senat) z dne 28. aprila 2025 –A.En. Slovensko
(Zadeva C‑201/24)
„Predhodno odločanje – Približevanje zakonodaje – Skupni sistem obdavčitve družb – Direktiva 2009/133/ES – Nacionalna ureditev, ki kapitalske dobičke, ki izhajajo iz prenosa sredstev med družbami s sedežem v isti državi članici, obdavčuje s posebno dajatvijo – Člen 4(1) in člen 9 – Zahteva po neobdavčitvi kapitalskih dobičkov iz prenesenih sredstev – Povsem notranji položaj – Pristojnost Sodišča“
Vprašanja za predhodno odločanje – Pristojnost Sodišča – Določbe prava Unije, ki se na podlagi nacionalnega prava neposredno in brezpogojno uporabljajo za položaje, ki ne spadajo na področje uporabe teh določb – Vključitev – Pogoj – Nujnost, da nacionalno sodišče navede obstoj take napotitve – Neobstoj take navedbe – Očitna nepristojnost Sodišča
(člen 267 PDEU; Direktiva Sveta 2009/133)
(Glej točke od 30 do 38 in izrek.)
Izrek
Sodišče Evropske unije očitno ni pristojno za odgovor na vprašanji, ki ju je z odločbo z dne 29. februarja 2024 (zadeva C‑201/24) zastavilo Najvyšší správny súd Slovenskej republiky (vrhovno upravno sodišče Slovaške republike).